Camanachd Inbhir Aora
'S e club iomain a th' ann an Camanachd Inbhir Aora. Is iad na far-ainmean Beurla: an taobh Royal Burgh agus na 'Aray Boys'.

Tha an club stèidhichte ann an Inbhir Aora, Earra-Ghàidheal agus Bhòid, Alba. Cluichidh iad ann an lèintean dubha is buidhe agus briogaisean ghoirid dubha is buidhe. Cluichidh iad aig an raon-cluiche Winterton Park.

Tha dà sgioba fir aca. Bidh sgioba a' cluich anns an Roinn Nàiseanta. Tha sgioba glèidhte ann cuideachd a bhios a' cluich ann an Sgìre a Deas Marine Harvest 2.

Eachdraidh
Stèidhicheadh an club ann an 1877. Thòisich iad a' cluich aig Winterton Park a tha buntainn ri Diùc Earra-Ghàidheal ann an 1878.
Ach aig deireadh an seusan 1936, dh'fheumadh iad stad nuair a chaidh an club toirmeasg bho farpaisean fad ochd bliadhnaichean.

As dèidh an Dàrna Cogaidh, dh'aonaich an club le An Fhùirneis (Furnace) fon ainm ùr Taobh Loch Fìne (Loch Fyne-side). 
 1957, stèidhicheadh Inbhir Aora a-rithist
 1979, thàinig e gu crìoch
 1982, dh'fhosgail an club a-rithist

B' e an t-seusan 2000-2001 an t-seusan as soirbheachail dhaibh. Bhuannaich iad na duaisean Cupa Lìg an Roinn Nàiseanta, Cupa a' Chomainn Cheiltich Ghlaschu, Cupa a' Bhaile Mhòir agus an Cupa MhicAmhlaigh. Fhuair iad duaisean cuideachd airson Sgioba na Bliadhna, Còidse na Bliadhna agus Cluicheadair na Bliadhna.

Ràinig iad Cuairt-dheireannach Cupa na Camanachd ann an 2002 ach chaill iad 3-2 an aghaidh Ceann a' Ghiuthsaich. Ann an 2004 an aghaidh An Gearasdan, ged-tà, bhuannaich iad 1-0.

Chluich iad ann am Prìomh-roinn Scottish Hydro gu 2015.

Cupa na Camanachd 1903
Ann an 1903, chluich Inbhir Aora anns an cuairt dheireannach Cupa na Camanachd an aghaidh Ceann a' Ghiuthsaich. Chluicheadh an geama ann am Peairt agus 's e sgòr co-ionann a bha ann aig deireadh a' gheama. Gus an geama a chluich a-rithist, chuir Comann na Camanachd air dòigh e ach, an turas sin, ann an Inbhir Nis. Dhiùlt Inbhir Aora siubhal an t-astar siud agus thug an Comann an duais gu Ceann a' Ghiuthsaich.

Duaisean
 1969 Cupa an t-Sutharlanaich

 2001 Cupa Lìg an Roinn Nàiseanta
 2001 Cupa a' Chomainn Cheiltich
 2001 Cupa a' Bhaile Mhòir 
 2001 Cupa MhicAmhlaigh (airson a' chiad uair)

 2004 Cupa na Camanachd 

 2008 Cupa MhicAmhlaigh 
 2009 Cupa a' Chomainn Cheiltich
 2009 Cupa MhicAmhlaigh 
 2010 Cupa a' Chomainn Cheiltich

Faic Cuideachd
 Inbhir Aora

Iomraidhean

Camanachd
Sgiobaidhean iomain